Video: Só steel ŉ 7-jarige dogtertjie ŉ selfoonKringtelevisiebeeldmateriaal van ŉ restaurant in Norwood in Johannesburg wys hoe ŉ meisie, sowat 7 jaar oud, in die restaurant ŉ klant se iPhone steel. Volgens Jessica Ostrin, wat onlangs die video op YouTube gelaai het, het ŉ 17-jarige meisie saam met haar ouma middagete by die restaurant geniet toe die voorval plaasgevind het. Ostrin is vermoedelik die slagoffer se vriendin. Sy sê dit wil voorkom of die 7-jarige deur vier vroue bygestaan word terwyl sy die misdryf pleeg. Een van die vroue beduie vir die dogtertjie wanneer sy moet toeslaan. Daarna stap hulle almal saam uit die restaurant sonder om enigiets te bestel.